বরকল উপজেলা

বরকল বাংলাদেশের রাঙ্গামাটি জেলার অন্তর্গত একটি উপজেলা।

 অবস্থান ও আয়তন 
বরকল উপজেলার মোট আয়তন ৭৬০.৮৮ বর্গ কিলোমিটার। রাঙ্গামাটি জেলার পূর্বাংশে ২২°৩৯´ থেকে ২৩°১৪´ উত্তর অক্ষাংশ এবং ৯২°১১´ থেকে ৯২°২৯´ পূর্ব দ্রাঘিমাংশ জুড়ে বরকল উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৫০ কিলোমিটার। এ উপজেলার উত্তরে বাঘাইছড়ি উপজেলা ও লংগদু উপজেলা, দক্ষিণে জুরাছড়ি উপজেলা, পূর্বে ভারতের মিজোরাম, পশ্চিমে লংগদু উপজেলা ও রাঙ্গামাটি সদর উপজেলা।

 নামকরণ 
বরকল নামকরণের পেছনে জনশ্রুতি আছে যে, কর্ণফুলী নদীর এই স্থানে একটি খুবই বড় প্রবহমান ঝর্ণা ছিল। পানি পড়ার শব্দ অনেক দূর হতে শোনা যেত। আর এই পানি পড়ার শব্দ শুনে মনে হত কোন বড় যন্ত্র বা কলের শব্দ হচ্ছে। যার ফলে এই স্থানে বসবাসকারী পাহাড়ী লোকেরা এই স্থানের নাম দেয় বরকল।

 ইতিহাস 
ব্রিটিশ শাসনের প্রথমদিকে এ অঞ্চলে কুকিদের দৌরাত্ম্য বৃদ্ধি পায়। এদের নিয়ন্ত্রণের জন্য ১৮৬০ সালে ব্রিটিশ সরকার পৃথক জেলা প্রশাসন গঠন করে। ১৮৭২ সালে ত্রিপুরা, কাছাড় ও পার্বত্য চট্টগ্রাম থেকে লুসাই বা মিজোরাম অঞ্চলে অভিযান চালিয়ে কুকিদের আস্তানা ধ্বংস করা হয়। ১৮৯১ ও ১৮৯৩ সালে কুকিদের নির্মূল অভিযান পরিচালিত হয়।

 প্রশাসনিক এলাকা 
১৯২৩ সালে বরকল থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বরকল থানার আওতাধীন।

ইউনিয়নসমূহ:
 ১নং সুবলং
 ২নং বরকল
 ৩নং আইমাছড়া
 ৪নং ভূষণছড়া
 ৫নং বড় হরিণা

 জনসংখ্যার উপাত্ত 
২০২২ সালের পরিসংখ্যান অনুযায়ী বরকল উপজেলার জনসংখ্যা ৪৯,৭০৭ জন। এর মধ্যে পুরুষ ২৬,০৭৭ জন এবং মহিলা ২৩,৬৩০ জন। 
ধর্মবিশ্বাস
মোট জনসংখ্যার ২২.৭৪% ইসলাম, ০.৮৭% হিন্দুধর্ম, ৭৫.৮১% বৌদ্ধধর্ম ০.৫৫% খ্রিস্টধর্ম ও ০.০২% অন্যান্য ধর্মাবলম্বী রয়েছে।

+ধর্মভিত্তিক জনসংখ্যা  ইউনিয়ন মুসলিম  বৌদ্ধ  অন্যান্য আইমাছড়া ইউনিয়ন১,০৯৫৬,৩৮৬৫৮বড় হরিণা ইউনিয়ন১২০৫,৫৬০১৯০বরকল ইউনিয়ন১,৮৯০৫,১৮১১৯৫ভূষণছড়া ইউনিয়ন৫,৭১৬১১,২১৩১১৭সুবলং ইউনিয়ন২,৪৮৪৯,৩৪৫১৫৭

জাতিগোষ্ঠী
এ উপজেলায় ২৮.৯৬% বাঙালি, ৬৯.৩৩%  চাকমা, ০.৮৮% মারমা এবং ০.৮৩% অন্যান্য জাতিগোষ্ঠী বসবাস করে।

+ইউনিয়ন ভিত্তিক জাতিসত্তা  ইউনিয়ন  বাঙালি চাকমা মারমা অন্যান্য আইমাছড়া ইউনিয়ন১,৩৭৬৬,১৩৭৬২০ বড় হরিণা ইউনিয়ন৩৬২৫,৪২৬৪১৭৮ বরকল ইউনিয়ন২,৪৯৭৪,৪২৮২২১১২০ ভূষণছড়া ইউনিয়ন৬,৮২৯৯,৯৮৫১৮৬৪৬ সুবলং ইউনিয়ন৩,৪২৮৮,৪৮৬১৯৫৩

 শিক্ষা 
বরকল উপজেলার সাক্ষরতার হার ৩৬.১০%। এ উপজেলায় ২টি কলেজ, ৫টি মাধ্যমিক বিদ্যালয়, ১টি দাখিল মাদ্রাসা, ১টি কারিগরী প্রশিক্ষণ কেন্দ্র, ১০টি নিম্ন মাধ্যমিক বিদ্যালয় ও ৮১টি প্রাথমিক বিদ্যালয় রয়েছে।

শিক্ষা প্রতিষ্ঠান
বিখ্যাত ব্যক্তিত্ব: অতুল শান্তি চাকমা(বিসিএস শিক্ষা)

 যোগাযোগ ব্যবস্থা 
বরকল উপজেলায় যোগাযোগের প্রধান মাধ্যম নৌপথ। লঞ্চ, ইঞ্জিন চালিত বোট প্রধান যোগাযোগ মাধ্যম।

 নদ-নদী 
বরকল উপজেলার মধ্য দিয়ে প্রবাহিত হচ্ছে কর্ণফুলী নদী। এছাড়া এ উপজেলার পশ্চিমাংশ জুড়ে রয়েছে কাপ্তাই হ্রদ।

 হাট-বাজার 
বরকল উপজেলায় ৬টি হাট-বাজার রয়েছে। এগুলো হল সুবলং বাজার, বরকল সদর বাজার,এরাবুনিয়া বাজার, হরিণা বাজার, কলাবুনিয়া বাজার এবং ভূষণছড়া বাজার,ঠেগামুখ বাজার।

 দর্শনীয় স্থান 
 কাপ্তাই হ্রদ
 সুবলং ঝর্ণা
 সুবলং আর্মি ক্যাম্প
 সুবলং বাজার
 ভুষনছড়া বাজার
 ফালিটাঙ্যে চুগ বা পাকিস্তান টিলা
 হরিণা বিজিবি জোন
 পাহাড়ী গ্রাম
 কলাবুনিয়া বাজার
 সাকড়া ছড়ি ঝর্ণা
 মিতিঙ্গাছড়ি ঝর্ণা
 হরিনা সোয়াম্প ফরেস্ট
 পাংখোয়া পড়া
 তারুম রিসোর্ট
 হরিনা বাজার
 ঠেকামুখ 
 তাগলকবাগ
 এরাবুনিয়া সমন্বিত খামার
 সিকদার ভিলা

 জনপ্রতিনিধি 
সংসদীয় আসন
সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯৯ পার্বত্য রাঙ্গামাটিরাঙ্গামাটি জেলাদীপংকর তালুকদারবাংলাদেশ আওয়ামী লীগ

উপজেলা পরিষদ ও প্রশাসন
ক্রম নংপদবীনাম০১উপজেলা চেয়ারম্যানবিধান চাকমা০২ভাইস চেয়ারম্যানজ্ঞান জ্যোতি চাকমা০৩মহিলা ভাইস চেয়ারম্যানসুচরিতা চাকমা০৪উপজেলা নির্বাহী কর্মকর্তাভারপ্রাপ্ত 

 আরও দেখুন 
 রাঙ্গামাটি জেলা

 তথ্যসূত্র 

 বহিঃসংযোগ 


বিষয়শ্রেণী:রাঙ্গামাটি জেলার উপজেলা
বিষয়শ্রেণী:বরকল উপজেলা